Ħames persuni se jkunu investigati b'rabta mal-mewt tas-Somalu ta' 39 sena li miet wara li waqa' minn għoli f'fabbrika fil-Marsa. Ahmed Diriye kien qed jinstalla xi pannelli fotovoltajiċi meta waqa' madwar sular u nofs. Aqra aktar: Ir-raġel irrappurtat nieqes huwa dak li weġġa' fil-Marsa; tilef ħajtu Skont rapport ta' The Times of Malta, żewġt irġiel ġew arrestati u interrogati b'rabta ma' dan il-każ filwaqt li t-tliet persuni oħra qed jiġu kkunsidrata bħala suspettati. Diriye kien irrappurtat nieqes it-Tnejn imma ftit wara, instab li kien ħaddiem li baqa' ma ġiex identifikat. Minħabba li l-identità tiegħu ma kinitx magħrufa, hu kien imsejjaħ 'Mr X' mill-infermiera. Ir-raġel kien ilu jgħix Malta għal 4 snin u l-Awtorità għas-Saħħa u s-Sigurtà fuq il-Post tax-Xogħol (OHSA) se tkun qed tinvestiga mewtu. Il-Maġistrat Leonard Caruana qed imexxi l-inkjesta. Ir-raġel u l-familja tiegħu se jkunu rrappreżentati mill-avukati Franco Debono u Francesca Zarb. .td_uid_3_61d2e36d6202a_rand.td-a-rec-img{text-align:left}.td_uid_3_61d2e36d6202a_rand.td-a-rec-img img{margin:0 auto 0 0}